Somelinde linnus
Somelinde linnus on Henriku Liivimaa kroonikas mainitud Vaigas asunud linnus. Kroonika järgi peatus selle juures kolmeks päevaks rüüsteretkel olnud ristisõdijate, orduvendade, liivlaste ja latgalite vägi. Linnuse täpne asukoht pole teada. Nimede sarnasuse tõttu on oletatud selle paiknemist Vaiatus (saksakeelse nimega Somel) või Soomeveres, kus puuduvad aga jäljed linnamäe olemasolust. Eeldades, et Somelinde oli Vaiga keskne linnus, on tõenäolisem selle asumine Tarakvere linnamäel. Somelinde nime tähenduseks on pakutud Soomelinn, Soomelinnus.